Α4-0351/96

Ψήφισμα για τις εξελίξεις της ειρηνευτικής διαδικασίας στη Μέση Ανατολή

Το Ευρωπαϊκό Κοινοβούλιο,

- έχοντας υπόψη τη Σύσταση του Συμβουλίου της 15ης Δεκεμβρίου 1995 σχετικά με την εκλογή του Συμβουλίου και του Προέδρου της Αυτόνομης Παλαιστινιακής Αρχής και το ρόλο της Ένωσης ((ΕΕ C 17 της 22.1.1996, σελ. 457)),

- έχοντας υπόψη το Ψήφισμά του της 24ης Μαρτίου 1996 σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με την οικονομική βοήθεια προς την Υπεριορδανία και τη Λωρίδα της Γάζας ((ΕΕ C 166 της 10.6.1996, σελ. 253)),

- έχοντας υπόψη τις γνωμοδοτήσεις του της 14ης Δεκεμβρίου 1995 σχετικά με την πρόταση κανονισμού (ΕΚ) του Συμβουλίου περί χρηματοπιστωτικών και τεχνικών μέτρων για τη στήριξη της μεταρρύθμισης των κοινωνικο-οικονομικών δομών στις Μεσογειακές χώρες και εδάφη μη μέλη της ΕΕ ((ΕΕ C 17 της 22.1.1996, σελ. 184)), και της 20ής Ιουνίου 1996 σχετικά με την πρόταση κανονισμού (ΕΚ) του Συμβουλίου περί χρηματοπιστωτικών και τεχνικών μέτρων για τη στήριξη της μεταρρύθμισης των οικονομικών και κοινωνικών δομών στο πλαίσιο της ευρωμεσογειακής σχέσης ισότιμης συμμετοχής (πρόγραμμα MEDA) ((ΕΕ C 198 της 8.7.1996, σελ. 186)),

- έχοντας υπόψη τη δήλωση του Συμβουλίου της 1ης Οκτωβρίου 1996,

- έχοντας υπόψη τα ψηφίσματα 242 και 338 του Συμβουλίου Ασφαλείας των Ηνωμένων Εθνών,

- έχοντας υπόψη το ψήφισμα 425 του Συμβουλίου Ασφαλείας των Ηνωμένων Εθνών σχετικά με την εδαφική ακεραιότητα του Λιβάνου,

- έχοντας υπόψη το ψήφισμα 1073 του Συμβουλίου Ασφαλείας των Ηνωμένων Εθνών για την κατάσταση στη Μέση Ανατολή και το άνοιγμα της σήρραγγας στη Μέση Ανατολή,

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής (Α4-0351/96),

Α. λαμβάνοντας υπόψη τη σπουδαιότητα που έχει για την ειρήνη στη Μεσόγειο και για την ασφάλεια της διεθνούς κοινότητας ο τερματισμός της ισραηλο- παλαιστινιακής σύγκρουσης και, γενικότερα, η εξεύρεση μιας σταθερής και συνεργασιακής σχέσης ανάμεσα σε όλες τις χώρες της Μέσης Ανατολής,

Β. υπενθυμίζοντας τα πρώτα θετικά αποτελέσματα που επιτεύχθηκαν κατ'εφαρμογή των Συμφωνιών του Οσλο χάρη, κατά πρώτο λόγο, στη δέσμευση που ανέλαβαν οι εκπρόσωποι του ισραηλινού και του παλαιστινιακού λαού και στο θάρρος που επέδειξαν άνδρες όπως ο Ραμπίν και ο Αραφάτ,

Γ. λαμβάνοντας υπόψη τον πολυμερή χαρακτήρα της ειρηνευτικής διαδικασίας, για την πλήρη εφαρμογή της οποίας απαιτείται η αδιάπτωτη συνδρομή τόσο των άλλων αραβικών χωρών όσο και των ΗΠΑ και της Ρωσίας, που συνυπέγραψαν τις Συμφωνίες,

Δ. ανησυχώντας έντονα από την έλλειψη προόδου που σημειώθηκε τους τελευταίους μήνες ως προς την εφαρμογή των Συμφωνιών του Οσλο,

Ε. λαμβάνοντας υπόψη την βεβιασμένη και κατακριτέα ενέργεια της νέας κυβέρνησης του Ισραήλ να μην αναγνωρίσει και να μην εφαρμόσει τις δεσμεύσεις της προηγούμενης κυβέρνησης και, ιδιαίτερα, όσον αφορά την αποχώρηση των ισραηλινών στρατευμάτων από τη Χεβρώνα και από άλλα σημεία της Δυτικής Όχθης, ενώ ταυτόχρονα εγκαινίασε μια νέα φάση εποικισμού και αποφάσισε να ανοίξει την πρόσβαση στη σήραγγα που βρίσκεται κάτω από την Πλατεία του Τεμένους, στην Ανατολική Ιερουσαλήμ,

ΣΤ. πεπεισμένο ότι οι πρόσφατες αποφάσεις περί συνέχισης του εποικισμού των κατεχομένων εδαφών δεν ανταποκρίνονται στις συμφωνίες και καθυστερούν την έναρξη της τρίτης φάσης των διαπραγματεύσεων που περιλαμβάνουν το καθεστώς της Ιερουσαλήμ επιβαρύνοντας σημαντικά τις ισραελοπαλαιστινιακές σχέσεις που έχουν ήδη προκαλέσει και μπορεί να εξακολουθήσουν να προκαλούν εκρήξεις βίας και κίνδυνο γενικευμένης υποβάθμισης,

Ζ. θεωρώντας προκλητική και σοβαρή την απόφαση της κυβέρνησης του Ισραήλ να ανοίξει τη σήραγγα κάτω από το πλάτωμα των τεμενών και επισημαίνοντας ότι οι συγκρούσεις με τον παλαιστινιακό πληθυσμό που επακολούθησαν υπήρξαν σοβαρότερες εκείνων της εποχής της «intifada» και απέκτησαν χαρακτήρα λαϊκού αγώνα,

Η. επιβεβαιώνοντας εκ νέου την εκ μέρους του καταδίκη κάθε ενέργειας τρομοκρατικού χαρακτήρα, που ευνοεί μόνο τα συμφέροντα των εξτρεμιστικών εκείνων κύκλων σε αμφότερα τα στρατόπεδα που προσπαθούν να αντιταχθούν στην ειρήνη,

Θ. υπενθυμίζοντας την πεποίθησή του ότι η οικονομική καθυστέρηση και η φτώχεια στην Εντεύθεν Ιορδανία και στη Λωρίδα της Γάζας αποτελούν έναν από τους παράγοντες που συμβάλλουν σημαντικά στην ανάπτυξη φονταμενταλιστικών κινημάτων τα οποία, με τη σειρά τους, υποθάλπουν την τρομοκρατία,

Ι. λαμβάνοντας υπόψη ότι η υπό εξέλιξη ειρηνευτική διαδικασία, που έχει ως κύριο άξονα την αρχή «γη έναντι ειρήνης», δεν προσφέρει άλλες αξιόπιστες εναλλακτικές λύσεις και ότι, εν απουσία αξιόλογης προόδου, είναι λογικό να φοβόμαστε μια επιστροφή του κλίματος τρομοκρατίας και πολέμου, από το οποίο δεν θα ωφεληθούν ούτε οι άμεσα ενδιαφερόμενοι πληθυσμοί ούτε η διεθνής κοινότητα στο σύνολό της,

ΙΑ. πιστεύοντας ότι η Ευρωπαϊκή Ενωση και τα θεσμικά της όργανα οφείλουν να συνεχίσουν, με κάθε πολιτικό, οικονομικό και χρηματοπιστωτικό μέτρο, να στηρίζουν τις διμερείς και πολυμερείς πρωτοβουλίες που αποβλέπουν στην επίτευξη ειρήνης,

ΙΒ. λαμβάνοντας υπόψη ότι καμία ειρήνη δεν είναι δυνατή χωρίς σωστή οικονομική ανάπτυξη και ότι, ακριβώς λόγω των περιορισμένων φυσικών πόρων στην περιοχή, είναι δύσκολος ο σχεδιασμός πολιτικών λύσεων εάν αυτές δεν αποσκοπούν και στη μείωση των τεράστιων ανισοτήτων στο επίπεδο ζωής των ενδιαφερομένων πληθυσμών,

ΙΓ. λαμβάνοντας υπόψη το σημαντικό ρόλο της Ευρωπαϊκής Ενωσης και των κρατών μελών της στο θέμα της οικονομικής βοήθειας για την ανάπτυξη και για τη βελτίωση των συνθηκών διαβίωσης του παλαιστινιακού πληθυσμού και για τη διενέργεια των πρώτων εκλογών στα παλαιστινιακά εδάφη, επίσης όμως πεπεισμένο ότι η Ενωση οφείλει να πλαισιώσει τη βοήθεια με μια πιο συγκεκριμένη πολιτική πρωτοβουλία που θα ενισχύει, μεταξύ άλλων, τη δημιουργούμενη δημοκρατία και θα εξασφαλίζει το σεβασμό των ανθρωπίνων δικαιωμάτων,

ΙΔ. εκφράζοντας μεγάλη ανησυχία λόγω των πρόσφατων δυσμενών εξελίξεων όσον αφορά τον σεβασμό των ανθρωπίνων δικαιωμάτων και την εδραίωση της δημοκρατίας στις περιοχές υπό παλαιστινιακή διοίκηση μετά τη διεξαγωγή των εκλογών,

ΙΕ. υπενθυμίζοντας ότι με τη Διακήρυξη της Βαρκελώνης που εξεδόθη στο τέλος της Μεσογειακής Διάσκεψης (27-28 Νοεμβρίου 1995) και την οποία προσυπέγραψαν τόσο το Ισραήλ όσο και η Παλαιστινιακή Αρχή, η Ευρωπαϊκή Ενωση και οι συνομιλητές της ανέλαβαν την υποχρέωση να δημιουργήσουν μεταξύ τους μια συνολική ισότιμη εταιρική σχέση που θα οδηγήσει στην ενίσχυση των πολιτικών και οικονομικών σχέσεων μέσω της οικονομικής στήριξης, επίσης όμως και κυρίως στη σύναψη ευρωμεσογειακών συμφωνιών ισότιμης εταιρικής σχέσης,

ΙΣΤ. τονίζει τη σημασία που αποδίδει στη Συμφωνία Σύνδεσης ΕΕ-Ισραήλ και τη Δήλωση της Βαρκελώνης για την Ευρωμεσογειακή συνεργασία η οποία βασίζεται σε κοινή δέσμευση ως προς την ειρηνευτική διαδικασία.

1. καταγγέλλει τις καθυστερήσεις στην εφαρμογή των ειρηνευτικών συμφωνιών, που συμβάλλουν στον πολλαπλασιασμό των παραγόντων έντασης τόσο σε οικονομικό όσο και σε πολιτικό επίπεδο σε ολόκληρη την περιφέρεια και θέτουν υπό αμφισβήτηση το κύρος των ηγετών που μέχρι τώρα υποστήριξαν την ειρηνευτική διαδικασία, ανοίγοντας έτσι έναν επικίνδυνο δρόμο στις χώρες και τους ηγέτες που υποστηρίζουν τη λύση της σύγκρουσης, ακόμη και στρατιωτικής[semigr ]

2. χαιρετίζει την επανάληψη των διαπραγματεύσεων μεταξύ Ισραήλ και Παλαιστινιακής Αρχής και ελπίζει ότι θα οδηγήσουν σε ταχεία εφαρμογή των συμφωνιών του Όσλο[semigr ]

3. επαναλαμβάνει την ανάγκη του να βρεθεί μια δίκαιη και μόνιμη λύση στα πολυάριθμα προβλήματα που ακόμη εκκρεμούν και από τα οποία εξαρτάται η τελική έκβαση των ειρηνευτικών συνομιλιών: οι εποικισμοί εδαφών, το καθεστώς των προσφύγων και των μετατοπισμένων πληθυσμών, η οικονομική ανάπτυξη των κατεχομένων, η διαχείριση των υδάτινων πόρων, η χάραξη των συνόρων, με την προοπτική να γίνει πραγματικότητα ο πόθος των Παλαιστινίων για μια πραγματική πατρίδα[semigr ]

4. εύχεται, πέρα από τις διακηρύξεις της προεκλογικής περιόδου, να μπορέσουν οι νέοι ισραηλινοί ηγέτες να επιδείξουν ρεαλισμό και να καταλάβουν ότι ο διάλογος με την Παλαιστινιακή Αρχή είναι ο μόνος δρόμος για την επίτευξη ειρήνης στην περιοχή και, επομένως, για τη στήριξη της ασφάλειας του Ισραήλ[semigr ]

5. ζητεί από την κυβέρνηση του Ισραήλ να αποσύρει την απόφασή της να κρατήσει ανοιχτή τη σήραγγα κάτω από το πλάτωμα των τεμενών, κατ' εφαρμογήν της απόφασης 242 του ΟΗΕ και των συμφωνιών του Όσλο σχετικά με την Ιερουσαλήμ και ιδίως, τους ιερούς τόπους[semigr ]

6. καλεί την ισραηλινή κυβέρνηση να τηρήσει τις υποχρεώσεις που έχει ήδη αναλάβει η χώρα και να διατάξει επομένως την αποχώρηση του ισραηλινού στρατού από την πόλη της Χεβρώνας, ξεκινώντας μια νέα φάση διαπραγματεύσεων που θα καλύψει όλα τα ζητήματα που είχαν παραμείνει εκκρεμή[semigr ]

7. αποδοκιμάζει την απόφαση του ισραηλινού πρωθυπουργού να επιτρέψει την εγκατάσταση νέων εβραϊκών οικισμών εποίκων στα κατεχόμενα παλαιστινιακά εδάφη, γεγονός το οποίο αντιπροσωπεύει μια απαράδεκτη ενέργεια υπονόμευσης της ειρήνης στη Μέση Ανατολή[semigr ] απευθύνει θερμή έκκληση προκειμένου να αναθεωρήσει την ως άνω απόφαση η οποία έρχεται σε αντίθεση με το πνεύμα και το γράμμα των συμφωνιών του Όσλο καθώς και με την αληθινή πρόθεση καθιέρωσης της ειρήνης ανάμεσα σε ισραηλινούς και παλαιστίνιους»[semigr ]

8. θεωρεί σημαντικές και θετικές τις πρόσφατες πρωτοβουλίες του προέδρου Weizmann με στόχο τη διατήρηση ενός εποικοδομητικού διαλόγου με τις παλαιστινιακές αρχές και τον παλαιστινιακό λαό[semigr ]

9. καλεί επειγόντως την Παλαιστινιακή Αρχή να καταβάλει κάθε προσπάθεια ώστε να εξασφαλισθεί η ασφάλεια των πολιτών της Χεβρώνας και των άλλων εποικισμών δίνοντας εντολή στην αστυνομία και τα παλαιστινιακά στρατιωτικά τμήματα να χρησιμοποιούν τα όπλα μόνο για τα καθήκοντα που τους έχουν ανατεθεί και όχι κατά των ισραηλινών δυνάμεων ασφαλείας[semigr ]

10. θεωρεί πρόκληση το ενδεχόμενο κλείσιμο εκ μέρους των ισραηλινών αρχών των λεγομένων «γραφείων» της Παλαιστινιακής Αρχής στην Ανατολική Ιερουσαλήμ (μεταξύ των οποίων και το Orient House), κάτι που θα υπονόμευε τις συνομιλίες για το μέλλον της Ιερουσαλήμ[semigr ]

11. ζητεί να γίνει πλήρως σεβαστό το καθεστώς των ιερών χώρων στην Ιερουσαλήμ και όλα τα μέρη να απέχουν από προκλητικές ενέργειες[semigr ]

12. υπενθυμίζει τις αρχές που διατυπώνονται στην απόφαση 242 του Συμβουλίου Ασφαλείας του ΟΗΕ και, ιδίως, το μη παραδεκτό της απόκτησης παλαιστινιακών εδαφών δια της βίας[semigr ] ως εκ τούτου, σύμφωνα με τη δήλωση του Συμβουλίου της 1ης Οκτωβρίου 1996, επαναλαμβάνει ότι η ανατολική Ιερουσαλήμ «δεν τελεί υπό ισραηλινή κυριαρχία» καθώς και ότι «η Τέταρτη Σύμβαση της Γενεύης εφαρμόζεται πλήρως για την ανατολική Ιερουσαλήμ όπως άλλωστε και για άλλα Κατεχόμενα Εδάφη»«[semigr ]

13. ζητεί να ανοίξουν αμέσως τα παλαιστινιακά εδάφη, το κλείσιμο των οποίων αντιβαίνει στις Συμφωνίες του Όσλο και επιδεινώνει την οικονομική κατάσταση του παλαιστινιακού λαού δημιουργώντας περαιτέρω παράγοντες έντασης που τελικά υποσκάπτουν το κύρος του Προέδρου Αραφάτ, ο οποίος έχει εκλεγεί δημοκρατικά και είναι ο μοναδικός αξιόπιστος και φερέγγυος συνομιλητής για το Ισραήλ και για τη διεθνή κοινότητα, με περαιτέρω κινδύνους αποσταθεροποίησης (ριζοσπαστικοποίηση της σύγκρουσης, αναζωπύρωση της Ιντιφάντα, τρομοκρατικές δραστηριότητες)[semigr ]

14. ζητεί να γίνει σεβαστή, εκ μέρους των ισραηλινών αρχών, η δέσμευση που προβλέπουν οι συμφωνίες σχετικά με τη διασφάλιση ενός διαδρόμου για την ελεύθερη κυκλοφορία των Παλαιστινίων ανάμεσα στη Δυτική Όχθη του Ιορδάνη και τη Λωρίδα της Γάζας και να διευκολυνθεί η υλοποίηση των απαραιτήτων υποδομών για την παλαιστινιακή οικονομία, όπως ένας λιμένας και ένα αεροδρόμιο[semigr ]

15. πιστεύει ότι, στο πλαίσιο αυτό, θα πρέπει να καταβληθούν εντατικές προσπάθειες για την υποστήριξη, την ενοποίηση και την ενίσχυση της κοινωνίας πολιτών της Παλαιστίνης, η ανάπτυξη της οποίας είναι ύψιστης σπουδαιότητας για την επιτυχή έκβαση της ειρηνευτικής διαδικασίας, βάσει των αρχών της δημοκρατίας, της κοινωνικής δικαιοσύνης και της βιώσιμης ανάπτυξης[semigr ]

16. ζητεί από την Παλαιστινιακή Αρχή να κάνει ό,τι είναι δυνατόν προκειμένου να βελτιώσει την κατάσταση όσον αφορά το σεβασμό των ανθρωπίνων δικαιωμάτων και των θεμελιωδών ελευθεριών, και να εκμεταλλευθεί το ρόλο και τις λειτουργίες του αιρετού νομοθετικού Συμβουλίου να συνεχίσει να αναπτύσσει στα εδάφη του μια πραγματικά δημοκρατική κοινωνία που θα διασφαλίζει το σεβασμό των ανθρωπίνων δικαιωμάτων και της αρχής του συνεταιρίζεσθαι[semigr ]

17. εύχεται να μην υπάρξουν άλλες καθυστερήσεις στις εργασίες των ειδικών επιτροπών που προβλέπονται από τις συμφωνίες και υπενθυμίζει ότι οι συμφωνίες του Όσλο δεν είναι επαναδιαπραγματεύσιμες και ότι οι εν λόγω επιτροπές έχουν ως καθήκον την εφαρμογή τους[semigr ]

18. επισημαίνει ότι ο παλαιστινιακός λαός δεν ικανοποιείται πλέον μόνον με την παράθεση δηλώσεων και ότι, για το λόγο αυτό, προκειμένου να αποτραπούν νέες αιφνίδιες εκδηλώσεις βίας, απαιτείται η ταχεία λήψη μέτρων εκ μέρους του Ισραήλ για την τήρηση των δεσμεύσεων που έχει αναλάβει καθώς και ραγδαία πρόοδος για την επιτυχή έκβαση των διαπραγματεύσεων ως προς τα ζητήματα που εξακολουθούν να εκκρεμούν[semigr ]

19. θεωρεί αναγκαία την επανάληψη των διαπραγματεύσεων με τη Συρία, λόγω του ρόλου αυτής της χώρας και εύχεται επομένως να μπορέσει να επιτευχθεί συμφωνία με τη χώρα αυτή και με το Λίβανο όπως εκείνη που επετεύχθη μεταξύ Ισραήλ και Ιορδανίας[semigr ]

20. ζητεί να γίνουν σεβαστές στο ακέραιο η εδαφική ακεραιότητα του Λιβάνου και η ασφάλεια του Ισραήλ και, στο πλαίσιο αυτό, να εφαρμοστεί και να τηρηθεί την απόφαση 425 του Συμβουλίου Ασφαλείας των Ηνωμένων Εθνών, το οποίο προβλέπει, μεταξύ άλλων, την αποχώρηση όλων των ξένων στρατευμάτων από το έδαφος του Λιβάνου[semigr ]

21. καλεί το Ιράν να ασκήσει πλήρως την επιρροή του στις φονταμενταλιστικές ομάδες στη Λωρίδα της Γάζας και στη Δυτική Όχθη ούτως ώστε να στηρίξει και να μην παρεμποδίσει την ειρηνευτική διαδικασία[semigr ]

22. εκφράζει τη λύπη του που η Ένωση, έχοντας υπόψη τον διακυβερνητικό χαρακτήρα της εξωτερικής πολιτικής, δεν έχει κατορθώσει έως τώρα να διαδραματίσει αξιόπιστο πολιτικό ρόλο στη Μέση Ανατολή και τονίζει ότι η παρέμβαση της Ένωσης σε κάθε περίπτωση θα είναι καλύτερα να γίνει κατόπιν συνεννόησης με τις Ηνωμένες Πολιτείες[semigr ]

23. επιδοκιμάζει την απόφαση του Συμβουλίου να αναθέσει στην Επιτροπή την έναρξη διαπραγματεύσεων για τη σύναψη μιας συμφωνίας εταιρικής σχέσης και συνεργασίας με την Παλαιστινιακή Αρχή η οποία θα μπορούσε να αντικατασταθεί από μια συμφωνία σύνδεσης μόλις αποκτήσει η Παλαιστινιακή Αρχή το απαραίτητο μόνιμο νομικό καθεστώς της[semigr ] χαιρετίζει την απόφασή της να δημιουργήσει έναν ειδικό απεσταλμένο που θα μπορούσε να φέρει σε πέρας την εντολή του με την εμπιστοσύνη όλων των ενδιαφερομένων μερών[semigr ]

24. εύχεται την ταχεία και αποτελεσματική αξιοποίηση των πιστώσεων του προγράμματος MEDA και των άλλων κονδυλίων του προϋπολογισμού που αφορούν τον παλαιστινιακό πληθυσμό, ιδιαίτερα όσον αφορά τη θέση του προγράμματος MEDA για τη δημοκρατία[semigr ]

25. καλεί το Συμβούλιο να εγκρίνει, δυνάμει του άρθρου Ι3 της Συνθήκης για την Ευρωπαϊκή Ένωση, μια κοινή δράση που να επιτρέψει στην Ευρωπαϊκή Ενωση να εντείνει τις επαφές με τις κυβερνήσεις του Ισραήλ και των άλλων χωρών της περιοχής και να ασκήσει έτσι άμεση επίδραση στην εξέλιξη της ειρηνευτικής διαδικασίας, εφόσον η ειρήνη στην περιοχή αυτή αποτελεί προτεραιότητα για την Ευρώπη[semigr ]

26. θεωρεί ότι, στο εν λόγω πλαίσιο, η Ευρωπαϊκή Ένωση οφείλει να καθορίσει και να διασαφηνίσει τις σχέσεις της με όλες τις χώρες της περιοχής όσον αφορά το ρόλο που διαδραματίζουν αυτές έναντι της ειρηνευτικής διαδικασίας, και ότι το Κοινοβούλιο θα πρέπει να ενημερώνεται τακτικά για την πολιτική της ΕΕ στην περιοχή αυτή σύμφωνα με το Άρθρο Ι.7 της Συνθήκης για την Ευρωπαϊκή Ένωση[semigr ]

27. ζητεί από την ΕΕ να υπενθυμίσει σε όλες τις χώρες της περιοχής, συμπεριλαμβανομένης και της Παλαιστινιακής Αρχής, τη σημασία που αποδίδει στη θετική τους δέσμευση όσον αφορά την ειρηνευτική διαδικασία[semigr ]

28. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή, στις κυβερνήσεις και τα κοινοβούλια των κρατών μελών της ΕΕ καθώς και στην κυβέρνηση και το κοινοβούλιο του Ισραήλ όπως και στον Πρόεδρο και το Συμβούλιο της Παλαιστινιακής Αρχής.